stanford-oval/wikipedia huggingface dataset:
Geórgios Achilléos

| Mitalit | Mitalit | Mitalit |  |
| --- | --- | --- | --- |
|  Geórgios Achilléos vuonna 2016. |  Geórgios Achilléos vuonna 2016. |  Geórgios Achilléos vuonna 2016. |  |
Maa:   Kypros
Miesten ammunta
| MM-kilpailut  | MM-kilpailut  | MM-kilpailut  |  |
|  Kultaa | Nikosia 2007 | skeet |  |
|  Kultaa | Nikosia 2007 | Skeet, joukkue |  |
|  Hopeaa | Kairo 2001 | skeet, joukkue |  |
|  Hopeaa | Maribor 2009 | skeet |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1998 | skeet, joukkue |  |
|  Kultaa | Tampere 1999 | skeet |  |
|  Kultaa | Tampere 1999 | Skeet, joukkue |  |
Geórgios ”Giórgos” Achilléos (kreik. Γεώργιος ”Γιώργος” Αχιλλέως, s. 24. joulukuuta 1980 Lontoo) on kyproslainen haulikkoampuja ja maailmanmestari.
Achilléos on saavuttanut skeetissä miesten (2007) ja poikien maailmanmestaruuden (1999). Lisäksi hän on saavuttanut useita muita mitaleita MM-tasolla.
Grandview

Grandview on usean paikan nimi:
Grandview, Kanada
Grandview, Yhdysvaltojen Illinois
Grandview, Yhdysvaltojen Indiana
Grandview, Yhdysvaltojen Iowa
Grandview, Yhdysvaltojen Missouri
Grandview, Yhdysvaltojen Ohio
Grandview, Yhdysvaltojen Texas
Grandview, Yhdysvaltojen Washington
Grandview, Yhdysvaltojen Wisconsin
Grand View, Yhdysvaltojen Idaho
Muita merkityksiä

Grandview USA – Pieni kaupunki, suuret unelmat, elokuva vuodelta 1984
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grandview”, voi hakea sivunnimihaulla, laajalla sivunnimihaulla tai tekstihaulla.
Grandpré (Ardennes)

| Grandpré |
| --- | --- |
 Château de Grandpré
 vaakuna
 Grandpré
 Koordinaatit: 49°20′29″N, 4°52′14″E 
Valtio:  Ranska
Alue:  Grand Est
Departementti:  Ardennes
Arrondissementti:  Vouziers
Pinta-ala:  
 – Kokonaispinta-ala:  42,5 km²
Väkiluku (2019):  520 
 – Väestötiheys:  12 as./km²
Kunnan numero:  08198
Infobox OKVirheellinen NIMI-arvo: 
Grandpré on kunta Pohjois-Ranskassa Ardennesin departementissa Grand Estin alueella. Se sijaitsee Aire-joen varrella, noin 17 kilometriä Vouziers’n kaupungista kaakkoon.
Kunta muodostettiin 1. tammikuuta 2016. Tällöin kaksi kuntaa Grandpré ja Termes yhdistyivät muodostaen uuden Grandprén kunnan.
Kunnan keskustassa oleva barokkityylinen linna Château de Grandpré on peräisin Ludvig XIII:n ajalta vuodelta 1618. Linna kuului Joyeusen suvulle, ja sitä kutsutaan myös Joyeusen kreivien linnaksi. Linnan sisäänkäynti on monumentaalisen portin kautta, joka on nimeltään oikeuden portti, Porte de la Justice. Linnan ympäristöön pääsee tutustumaan ympäri vuoden, mutta sisätiloihin ainoastaan kesäisin. Saint-Médardin kirkon vanhimman osat ovat peräisin 1200-luvulta. Kirkon laiva ja kuori ovat 1400-luvulta. Kirkon sisällä on paikallisen suurmiehen Claude de Joyeusen mausoleumi.
Saint-Médardin kirkko
Claude de Joyeusen mausoleumi
Aiheesta muualla

Kuvia tai muita tiedostoja aiheesta Grandpré (Ardennes) Wikimedia Commonsissa
Gabriel Mercado

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gabriel Iván Mercado
Syntymäaika: 18. maaliskuuta 1987 (ikä 37)
Syntymäpaikka: Puerto Madryn, Argentiina
Pelipaikka: oikea laitapuolustaja
Pituus: 180 senttimetriä
Paino: 85 kilogrammaa
Seura
Seura: Al-Rayyan SC
Pelinumero: –
Junioriseurat
: Racing Club
Seurat
| Vuodet | Seura | O | (M) |
| 2006–2010 | Racing Club | 96 | (1) |
| 2010–2012 | Estudiantes | 66 | (10) |
| 2012–2016 | River Plate | 94 | (5) |
| 2016–2019 | Sevilla | 69 | (5) |
| 2019– | Al-Rayyan SC | 0 | (0) |
Maajoukkue
| 2007 | Argentiina U20 | 11 | (0) |
| 2010– | Argentiina | 24 | (4) |
 Seurajoukkueuran tilastot kattavat vain kansalliset sarjat, päivitetty 4. maaliskuuta 2019.  Maajoukkueuran tilastot päivitetty 4. maaliskuuta 2019.
Gabriel Iván Mercado (s. 18. maaliskuuta 1987 Puerto Madryn) on argentiinalainen jalkapalloilija, joka edustaa qatarin pääsarjassa pelaavaa  Al-Rayaania. Oikeajalkainen Mercado on pelipaikaltaan oikea laitapuolustaja. Hän kuuluu myös Argentiinan jalkapallomaajoukkueeseen.
Mercado aloitti uransa Primera División de Argentinan Racing Clubissa, jonka paidassa hän pelasi vuodet 2006–2010. Otteluita kertyi 93 ja maaleja yksi. Heinäkuussa 2010 Mercado siirtyi Estudiantesiin. Hän voitti seuran paidassa vuoden 2010 Aperturan. Mercado debytoi seuran paidassa myös Copa Libertadoresissa ja Copa Sudamericanassa. Yhteensä hänelle kertyi otteluita seuran paidassa 66 ja maaleja kymmenen. Heinäkuussa 2012 Mercado siirtyi River Platen riveihin. Hän on voittanut seuran kanssa muun muassa Copa Libertadoresin, Copa Sudamericanan, Recopa Sudamericanan ja Argentiinan Primera Divisiónin. Mercado oli mukana myös vuoden 2015 seurajoukkueiden MM-kilpailuissa.
Mercado kuului Argentiinan kultaa voittaneeseen joukkueeseen alle 20-vuotiaiden MM-kilpailuissa 2007. Hän pelasi turnauksessa kuudessa ottelussa. Saman vuoden alle 20-vuotiaiden Etelä-Amerikan-mestaruuskilpailuista hän oli mukana saavuttamassa hopeaa. Argentiinan jalkapallomaajoukkueessa hän debytoi helmikuussa 2010 ystävyysottelussa Jamaikaa vastaan. Avausmaali syntyi maaliskuussa 2016 MM-karsintaottelussa Chileä vastaan.
Saavutukset

Seurajoukkuetasolla
Primera División de Argentina: Apertura 2010, Torneo Final 2014
Copa Libertadores: 2014
Recopa Sudamericana: 2015
Copa Sudamericana: 2015
Copa Suruga Bank: 2015
Maajoukkuetasolla
Alle 20-vuotiaiden MM-kilpailut: kultaa (2007)
Alle 20-vuotiaiden Etelä-Amerikan-mestaruuskilpailut: hopeaa (2007)
Giorgi Kharaišvili

Giorgi Kharaišvili (georg. გიორგი ხარაიშვილი, s. 29. heinäkuuta 1996 Marneuli) on georgialainen jalkapalloilija, joka edustaa turkkilaista Kocaelisporia.
Seuraura

Giorgi Kharaišvili aloitti uransa Georgian Saburtalo Tbilisissä jossa hän teki 55 maalia 112 ottelussa. Hän pelasi siellä vuoteen 2018 saakka, kunnes siirtyi ruotsalaiseen Allsvenskan-seura IFK Göteborgiin 22. helmikuuta.
Maajoukkueura

Kharaišvili on pelannut kaikissa Georgian nuorten maajoukkueissa ja debytoi myös A-maajoukkueessa tammikuussa 2017 Uzbekistania vastaan ottelussa, joka päättyi 2-2.
Gottlieb Daimler

| Gottlieb Daimler |
| --- | --- |

Henkilötiedot
Koko nimi:  Gottlieb Wilhelm Daimler
Syntynyt: 17. maaliskuuta 1834 Schorndorf, Württembergin kuningaskunta
Kuollut: 6. maaliskuuta 1900 (65 vuotta) Stuttgart, Württembergin kuningaskunta, Saksan keisarikunta
Kansalaisuus:  Saksa
Ammatti:  insinööri, autotehtailija, autoteollisuuden pioneeri
Insinööri
Koulutus:  Stuttgartin yliopisto
Ala:  Ajoneuvoteollisuus
Gottlieb Wilhelm Daimler (17. maaliskuuta 1834 Schorndorf − 6. maaliskuuta 1900 Stuttgart) oli saksalainen insinööri ja autotehtailija.
Daimler työskenteli 1872–1881 Gasmotorenfabrik Deutzin moottoritehtaassa, jossa hän tutustui Nicolaus Otton nelitahtiperiaatteeseen. Vuonna 1882 Daimler rakensi ja patentoi Maybachin avulla bensiinimoottorin.
Kaappikello-moottori vuodelta 1886 esillä Mercedes-Benz-museossa
Daimlerin ja Maybachin kehitystyön myötä moottori oli saavuttanut paremman käyntinopeuden ja muuttunut vaakatasoisesta pystysuuntaiseksi vuonna 1885, ansaiten lempinimen "Standuhr" eli kaappikello-moottori. Moottori asennettiin samana vuonna puiseen polkupyörän runkoon, luoden ensimmäisen nykyaikaisen polkupyörän kantamuodon. Ajoneuvo sai nimeksi Reitwagen.
Vuonna 1886 Daimler asensi moottorinsa nelipyöräiseen vaunuun. Tämä oli modernin auton alkumuoto. Ensimmäinen todellinen auto rakennettiin 1889. Gottlieb Daimler katsotaan modernin henkilöauton ensikehittäjäksi ja auton isäksi yhdessä Karl Benzin kanssa. Daimler ja Benz kehittivät autonsa kuitenkin toisistaan tietämättä suunnilleen samoihin aikoihin.[lähde? ]
Daimler perusti yhdessä Maybachin kanssa vuonna 1890 Daimler-Motoren-Gesellschaft-yhtiön, joka valmisti Mercedes-merkkisiä autoja vuodesta 1900 alkaen, ensimmäisenä näistä ollen Mercedes 35 PS. Samaan aikaan Karl Benz kehitti omaa autoa Mannheimissa. Benzin Benz & Cie. ja Daimlerin Daimler-Motoren-Gesellschaft -yhtiöt yhdistyivät vuonna 1926 Daimler-Benz AG:ksi. Vuonna 1998 Daimler-Benz AG ja Chrysler Corporation fuusioituivat ja muodostivat DaimlerChrysler AG:n.[lähde? ]
Aiheesta muualla

Kuvia tai muita tiedostoja aiheesta Gottlieb Daimler Wikimedia Commonsissa
Gunnarsson

Gunnarsson on sukunimi, joka on muun muassa seuraavilla henkilöillä:
Aron Gunnarsson (s. 1989), islantilainen jalkapalloilija
Björn Leví Gunnarsson (s. 1976), islantilainen poliitikko
Börje Gunnarson (1906–1969), suomalainen esseisti
Carl Gunnarsson (s. 1986), ruotsalainen jääkiekkoilija
Evert Gunnarsson (1929–2022), ruotsalainen soutaja
Guðmundur Óli Gunnarsson (s. 1961), islantilainen kapellimestari
Gunnar Gunnarsson (1889–1975), islantilainen kirjailija
Illugi Gunnarsson (s. 1967), islantilainen poliitikko ja ministeri
Jón Gunnarsson (s. 1956), islantilainen poliitikko ja ministeri
Jonas Gunnarsson (s. 1992), ruotsalainen jääkiekkomaalivahti
Kristoffer Gunnarsson (s. 1997), ruotsalainen jääkiekkoilija
Logi Gunnarsson (s. 1981), islantilainen koripalloilija
Ólafur Þór Gunnarsson (s. 1963), islantilainen lääkäri ja poliitikko
Pétur Gunnarsson (s. 1947), islantilainen kirjailija
Rutger Gunnarsson (1946–2015), ruotsalainen basisti, kitaristi, tuottaja ja sovittaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gyrodactylus salaris

| Gyrodactylus salaris |
| --- | --- |
 Gyrodactylus suvun loisen tarttumakoukut.
Tieteellinen luokittelu
Kunta::  Eläinkunta Animalia
Pääjakso::  Laakamadot Platyhelminthes
Luokka::  Kidusmadot Monogenea
Lahko::  Monopisthocotylea
Heimo::  Gyrodactylidae
Suku::  Gyrodactylus
Laji::  salaris
Kaksiosainen nimi
 Gyrodactylus salaris  Malmberg, 1957 
Katso myös
   Gyrodactylus salaris Commonsissa 
Infobox OKNimi-testi OK: 
Gyrodactylus salaris on pieni kidusmatoihin kuuluva kalojen ulkoloinen (ektoparasiitti), joka enimmäkseen esiintyy makeassa tai murtovedessä elävän  lohen iholla. Gyrodactylus salaris -lohiloinen on noin puolen millimetrin pituinen. Se kiinnittyy kalaan ruumiinsa takaosassa olevalla erityisellä kiinnittymiselimellä, haptorilla, jossa on terävät väkäset. Loinen liimautuu suullaan kalan pintaan ja työntää ulos ruokatorvensa (pharynx), joka erittää ruoansulatusnestettä. Loinen imee pintaliman ja liuenneen ihon mahaansa. Tämä aiheuttaa kalan ihoon haavaumia ja leesioita, jotka puolestaan altistavat kalanpoikasen muille infektioille kuten vesihomeelle. Laji voi infektoida myös muita lohikaloja kuten kirjolohta, nieriää ja harjusta.
Itämeren vesistöalueella elävä lohi on vastustuskykyinen Gyrodactylus salaris -loiselle, eikä mato aiheuta sille oireita. Loinen on kuitenkin tuhoisa Atlanttiin laskevien vesistöjen lohille. Koska se ei siedä Atlantin merivettä, se ei luontaisesti leviä joesta toiseen. Kalansiirtojen myötä Gyrodactylus salaris kuitenkin ehti tuhota noin 40 norjalaisen lohijoen lohikannat. Tenojoessa loista ei esiinny, mutta sen siirtyminen esimerkiksi kalastusvälineiden tai kalankasvattamojen kautta Itämeren piiristä on uhka.
Aiheesta muualla

Gyrodactylus salaris Ruokavirasto.  13.7.2023.
Gyrodactylus salaris (Arkistoitu – Internet Archive) www.europe-aliens.org
B.O. Johnsen: Gyrodactylus salaris. NOBANIS - invasive alien species fact sheet.
Gyrodactylus salaris (Arkistoitu – Internet Archive) Marine Scotland Topic Sheet 32
MMM:n asetus Tenojoen, Näätämöjoen, Paatsjoen, Tuulomajoen ja Uutuanjoen vesistöalueiden suojaamisesta Gyrodactylus salaris -loisen leviämiseltä  Finlex
Gyromite

| Gyromite |
| --- | --- |
Kehittäjä:  Nintendo R&D1
Julkaisija:  Nintendo
Säveltäjä:  Hirokazu Tanaka
Julkaistu:  JP 13. elokuuta 1985NA 18. syyskuuta 1985EU 1. syyskuuta 1986
Lajityyppi:  pulmapeli
Pelimuoto:  yksinpeli, moninpeli
Alusta:  Nintendo Entertainment System
Jakelumuoto:  NES-pelimoduuli
Oheislaite:  R.O.B.
Lisää peliartikkeleitaVideopelien teemasivulla
Infobox OK   : 
Gyromite on Nintendo R&D1:n kehittämä ja Nintendon julkaisema pulmapeli Nintendo Entertainment Systemille, joka julkaistiin alun perin vuonna 1985 Japanissa. Peli on Stack-Upin ohella ainoa peli, joka tukee R.O.B.-lisälaitetta.
Aiheesta muualla

Gyromite MobyGamesissa (englanniksi)
Gyromitriini

| Gyromitriini |
| --- | --- |

Tunnisteet
IUPAC-nimi:  N'-etyylideeni-N-metyyliformohydratsidi
CAS-numero:  16568-02-8
PubChem CID:  27932
SMILES:  CC=NN(C)C=O
Ominaisuudet
Molekyylikaava:  C4H8N2O
Moolimassa:  100,119 g/mol
Kiehumispiste:  136 °C
Tiheys:  0,931 g/cm3
Gyromitriini on solumyrkky ja karsinogeeni, jota esiintyy eräissä Gyromitra-suvun sienissä, kuten korvasienessä (Gyromitra esculenta). Kemiallisesti gyromitriini on asetaldehydin N-formyyli-N-metyylihydratsoni ja sen systemaattinen IUPAC-nimi on N'-etyylideeni-N-metyyliformohydratsidi. Gyromitriini on vesiliukoinen, haihtuva yhdiste, joka hajoaa helposti, jolloin siitä muodostuu metyylihydratsiinia (CH6N2), joka on varsinainen myrkytyksen aiheuttaja.
Aiheesta muualla

Ruokavirasto: Korvasienen gyromitriini
PubChem: Gyromitrin (englanniksi)
Human Metabolome Database (HMDB): Gyromitrin (englanniksi)
Food Component Database (FooDB): Gyromitrin (englanniksi)
Toxin and Toxin Target Database (T3DB): Gyromitrin (englanniksi)
Kyoto Encyclopedia of Genes and Genomes (KEGG): Gyromitrin (englanniksi)
Giorgi III

Giorgi III, Qintsvisin luostarin freskossa
Giorgi III:n aikainen kolikko. Hän pitää haukkaa kädessään.
Giorgi III (georg. გიორგი III, arviolta 1098 – 6. huhtikuuta 1184) Bagrationi-suvusta oli Georgian kuningas vuosina 1156–1184. Hänen valtakautensa ajoittui Georgian keskiaikaisen monarkian kulta-aikaan, jota jatkoi hänen tyttärensä Georgian kuningatar Tamar. Tyttärestä tuli hallitsija 12-vuotiaana 1178.
Hänen isänsä kuningas Demetre I kuoli 1156. Hän muutti isänsä jälkeen armeijaa aggressiivisempaan suuntaan. Hänen valtakaudellaan asevoimat kehtittyivät huippuunsa. Vastassa olivat mm. seldžukkihallitsijat.
Perhe

Giorgi III:n isä oli Demetre I, Georgian kuningas. Hänen sisaruksiaan olivat prinsessa Rusudan ja Georgian kuningas Davit V. Arviolta vuonna 1155 Giorgi III solmi avioliiton ossetialaisen Burdukhan kanssa (Gurandukht), joka oli Alanian kuningas Khuddanin tytär. Heillä oli kaksi tytärtä:
Tamar, joka hallitsi yhdessä isänsä kanssa kuuden vuoden ajan. Giorgin kuollessa vuonna 1184 Tamar jatkoi ainoana hallitsijana ja hänet kruunattiin uudelleen
Rusudan, joka avioitui Manuel Komnenosin kanssa. Manuel oli Andronikos I:sen (Byzantin hallitsija) vanhin poika.
Perintö

Vardzian luolakaupunki on yksi tärkeimmistä georgialaisen kulttuurin symboleista ja georgialaisen renessanssin monumentti. Vardzian linnoituksen perusti Georgian kuningas Giorgi III. Hänen tyttärensä kuningatar Tamar muutti sen luostariksi. Luostari kasvoi yli 50 000 hengen kaupungiksi, jossa asuttiin jopa yli 13:ssa kiveen hakatussa kerroksessa. Tamarin kaudella luostarista tuli merkittävä hengellinen keskus, mutta maanjäristys tuhosi sitä vuonna 1283.
Georgian vaakuna on yksi Georgian kansallistunnuksista maan lipun ja kansallislaulun ohella. Vaakunan kilpeen on kuvattu maan suojeluspyhimys ja sen yhtenäisyyden symboli Pyhä Yrjö surmaamassa lohikäärmettä. Pyhää Yrjöä käytettiin vastaavanlaisena symbolina jo kuningas Giorgi III:n sinetissä 1100-luvulla. Punaista kilpeä kannattaa kaksi kultaista leijonaa. Ne ovat esiintyneet useiden georgialaisten kuninkaiden symboleissa.
Aiheesta muualla

Kuvia tai muita tiedostoja aiheesta Giorgi III Wikimedia Commonsissa
George Jessel

| George Jessel |
| --- | --- |
 George Jessel (1926)
Henkilötiedot
Koko nimi:  George Albert Jessel
Syntynyt: 3. huhtikuuta 1898  New York, New York
Kuollut: 24. toukokuuta 1981 (83 vuotta)  Los Angeles, Kalifornia
Ammatti:  näyttelijä, tuottaja, koomikko, laulaja-lauluntekijä
Puoliso:  Florence Courtney (1923–1932) Norma Talmadge (1934–1939) Lois Andrews (1940–1943)
Näyttelijä
Aktiivisena:  1908–1981
Palkinnot
 Walk of Fame, Hollywood (1960) Jean Hersholtin humanitaarinen palkinto (1969) 
Aiheesta muualla
IMDb
Elonet
George Albert Jessel (3. huhtikuuta 1898 New York, New York – 24. toukokuuta 1981 Los Angeles, Kalifornia) oli yhdysvaltalainen näyttelijä, tuottaja, koomikko ja laulaja-lauluntekijä.
Elämä ja ura > Ura

New Yorkin Bronxissa syntynyt Jessel aloitti näyttelijänuransa jo 10-vuotiaana vaudeville-esiintyjänä. 11-vuotiaana hän esiintyi Eddie Cantorin kanssa, ja he esiintyivät sketseissä ja teatterissa. Myöhemmin Jessel ryhtyi sooloesiintyjäksi. Tällöin hänen suosituin sketsinsä oli ”Hello Mama”, joka tunnettiin myös nimellä ”Phone Call from Mama”. Vuonna 1919 Jessel alkoi tuottaa itse omaa sooloshow’taan George Jessel’s Troubles ja teki ensimmäisen elokuvansa The Other Man’s Wife.
Vuonna 1919 Jessel oli mukana sanoittamassa kappaletta ”Oh How I Laugh When I Think How I Cried About You”, ja esiintyi 1920-luvun alussa muutamissa menestyneissä komediaesityksissä. Vuonna 1921 Jessel levytti suosiota saaneen ”The Toastmaster” -kappaleen. Vuonna 1925 Jesselistä oli tullut yksi suosituimmista Broadwayn miestähdistä näytelmän Jazzlaulaja ansiosta. Jessel olisi näytellyt Jazzlaulajan elokuvaversion (1927) pääosan, mutta hän jättäytyi elokuvasta Warner Brothersin kieltäydyttyä hänen palkkavaatimuksistaan. 1930-luvulla Jesselillä oli oma radiokuunnelma The George Jessel Show, ja hän näytteli Broadwaylla.
1940-1950-luvut Jessel tuotti musikaalielokuvia 20th Century Foxilla. Jessel tuotti muun muassa menestyselokuvat Dolly-sisarukset (1945), When My Baby Smiles at Me (1948) ja Tapaamme Miamissa (1951). 1950-luvun alussa Jessel esiintyi omassa radiokuunnelmassaan The George Jessel Show, josta tehtiin myös samanniminen televisiosarja, jota esitettiin vuodet 1953–1954. Aina vuoteen 1979 Jessel esiintyi monissa eri televisiosarjoissa. Jesselin viimeinen esiintyminen oli vuonna 1981 ilmestyneessä Punaiset-elokuvassa. Jessel myös matkusti paljon USO-viihdejärjestön kanssa ja kirjoitti kolme muistelmateosta: So Help Me (1943), This Way, Miss (1955) ja The World I Lived In (1975).
Jessel sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 1777 Vine Street 8. helmikuuta 1960. Vuonna 1969 Yhdysvaltain elokuva-akatemia myönsi Jesselille Jean Hersholtin humanitaarisen palkinnon hänen hyväntekeväisyystyöstään.
Elämä ja ura > Yksityiselämä

George Jessel avioitui ensimmäisen kerran vaudeville-esiintyjä Florence Courtneyn kanssa 22. toukokuuta 1923. Heidän avioliittonsa päättyi avioeroon 24. lokakuuta 1932. 1930-luvulla Jessel kiinnitti median huomiota rakkaussuhteistaan Pola Negrin, Helen Morganin ja Lupe Vélezin kanssa. Jessel avioitui Norma Talmadgen kanssa 23. huhtikuuta 1934. Heidän avioliittonsa päättyi eroon 11. elokuuta 1939. Kolmannen ja viimeisen kerran 44-vuotias Jessel avioitui 16-vuotiaan näyttelijä Lois Andrewsin kanssa 13. huhtikuuta 1940. Avioliitto päättyi eroon 30. elokuuta 1943. Jesselillä oli kaksi tytärtä, Jerilynn (s. 1941) ja Charris Carla ”Chrissie” (s. 1961). Jessel sai Jerilynnin vaimonsa Andrewsin kanssa ja Chrissien naisystävänsä Joan Taylorin kanssa.
George Jessel kuoli sydäninfarktiin 83-vuotiaana Kalifornian Los Angelesissa vuonna 1981. Jessel haudattiin Culver Cityssä sijaitsevalle juutalaiselle Hillside Memorial Parkin hautausmaalle.
Aiheesta muualla

George Jessel Internet Movie Databasessa. (englanniksi)
George Jessel Elonetissä.
George Jessel Allmoviessa (englanniksi)
George Jessel Internet Broadway Databasessa (englanniksi)
Gezahegne Abera

| Mitalit | Mitalit | Mitalit |  |
| --- | --- | --- | --- |
|  Gezahegne Abera |  Gezahegne Abera |  Gezahegne Abera |  |
Maa:   Etiopia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | maraton |  |
Gezahegne Abera (s. 23. huhtikuuta 1978 Etya, Arsi, Etiopia) on etiopialainen kestävyysjuoksija.
Ura

Abera on lähtöisin kahdeksanlapsisesta perheestä Arsin maakunnasta, josta tulee suurin osa etiopialaisista maratoonareista. Hän työskenteli pienestä pitäen isänsä maatilalla. Hän juoksi päivittäin 25 kilometrin pituisen koulumatkan paljain jaloin, mikä auttoi häntä myöhemmin urheilu-urallaan huomattavasti. Abera juoksi ensimmäisen maratoninsa vuonna 1999, kun hän osallistui Los Angelesin maratonille. Hän sijoittui kilpailussa neljänneksi, mikä avasi hänelle paikan Sevillan MM-kisoihin. MM-kisoissa hän juoksi maratonilla yhdenneksitoista. Myöhemmin samana vuonna hän voitti Fukuokan maratonin ajalla 2.07.54, mikä on edelleen hänen ennätyksensä. Vuonna 2000 hän sijoittui Bostonin maratonin toiseksi.
Sydneyn vuoden 2000 olympialaisten maratonkilpailun loppuvaiheessa kärkiryhmässä oli kolme miestä: Abera, Tesfaye Tola ja Eric Wainaina. Wainaina yritti irtiottoa 37 kilometrin kohdalla, mutta kaksi kilometriä myöhemmin Abera siirtyi johtoon ja voitti lopulta olympiakultaa. Hänestä tuli 22-vuotiaana kaikkien aikojen nuorin maratonin olympiavoittaja. Seuraavana vuonna hän voitti Edmontonin MM-kisoissa kultaa sekunnin erolla Kenian Simon Biwottiin. Näin Aberasta tuli ensimmäinen juoksija, joka voitti peräkkäisissä kisoissa maratonin olympiakultaa ja MM-kultaa.
Vuonna 2002 Abera voitti Funyokan maratonin. Vuonna 2003 hän voitti Lontoon maratonin ajalla 2.07.56, mutta joutui keskeyttämään Pariisin MM-kisoissa loukkaantumisen takia. Hän ei myöskään kyennyt osallistumaan Ateenan 2004 olympialaisiin loukkaantumisten takia.
8. kesäkuuta 2003 Abera meni naimisiin Elfenesh Alemun kanssa. Alemu on Etiopian parhaita naismaratoonareita. Mahtipontisissa häissä oli 25 000 vierasta. Alemun hääjuhlissa käyttämä laahus oli maailman pisin – noin 500 metriä. Abera on kerännyt menestyksellään sievoisen omaisuuden. Näin hänestä on tullut köyhien etiopialaisnuorten esikuva, jonka ansiosta monet pyrkivät pääsemään köyhyydestä urheilemalla.
Geyzing

| Geyzing |
| --- | --- |
 Geyzing
 Koordinaatit: 27°28′N, 88°27′E 
Valtio:   Intia
Osavaltio:  Sikkim
Piirikunta:  Länsi-Sikkim
Väkiluku (2011):  4 013
Postinumero:  737 111
Suuntanumero(t):  03595
Infobox OKVirheellinen NIMI-arvo: 
Geyzing tai Gyalshing on Intian Sikkimissä sijaitseva kaupunki, joka toimii Länsi-Sikkimin piirikunnan hallinnollisena keskuksena. Sieltä on noin 117 kilometrin matka osavaltion pääkaupunki Gangtokiin. Nimi Gyalshing tarkoittaa kuninkaan puutarhaa.
Väestö

Vuoden 2011 väestönlaskennan mukaan kaupungin väkiluku on 4 013 henkeä. Hindulaiset muodostavat enemmistön 59 prosentilla, buddhalaisia on 27 prosenttia, muslimeita lähes 7 prosenttia ja kristittyjä melkein 6 prosenttia. Lukutaitoisten osuus väestöstä on 89 prosenttia.
Enemmistö väestöstä puhuu nepalia, mutta kaupungissa esiintyy runsaasti vähemmistökieliä kuten newaria ja šerpaa.
H. P. Lovecraft – Historiallinen seura

H. P. Lovecraft – Historiallinen seura ry. on kesällä 2010 perustettu kauhu-, scifi- ja fantasiakirjailija H. P. Lovecraftin muistolle omistettu seura. Seuran tarkoituksena on ylläpitää ja edistää kiinnostusta kauhukirjallisuuteen, tukea jäsentensä kirjallisia harrastuksia, luoda uusia lukuja Cthulhu-myytokseen, jakaa tietoa H. P. Lovecraftista ja tuottaa mahdollisuuksien mukaan myös muita lovecraftiaanisia aktiviteetteja.
Seuran näkyvimpään toimintaan kuuluu jäsenlehden julkaiseminen. Pääasiallinen painopiste on H. P. Lovecraftin laajassa sekä moniulotteisessa kirjallisessa perinnössä, mutta se ei sulje pois myöskään muita kauhun muotoja tai aihepiirin avaraa käsittelyä.
Jäsenlehden ensimmäinen numero julkaistiin vuonna 2011 nimellä Nyarlathotep, minkä jälkeen nimi muutettiin muotoon Kuiskaus pimeässä. Lehti ilmestyy pari kertaa vuodessa ja sisältyy jäsenmaksuun. Irto- ja/tai jälkinumeroita on saatavilla seuran sivuilla, hyvin varustetuissa kivijalkakaupoissa sekä aihepiiriä sivuavilla festareilla ja coneissa.
Seuran muuhun toimintaan kuuluu paikallisosastojen järjestämät lukupiirit, elokuvaillat ja roolipelipäivät (mm. Arkham Horror, Call of Cthulhu) sekä aktiivinen osallistuminen seuran omalle keskustelufoorumille.
HPLHS aloitti kesäkuussa 2012 yhteistyön arvostetun amerikkalaisen sisarseuransa, The H. P. Lovecraft Historical Societyn (HPLHS) kanssa. [lähde? ]